Antocyanin

**Antocyaniner** (fra gresk ἄνθος, *anthos*, «blomst» + κυάνεος, *kyanos*, «mørk blå») er en stor gruppe fargestoffer som lages i planter. De tilhører gruppen flavonoider og består av en del flavonon (en anthocyanidin) og en del karbohydrat. 

## Farge
Anthocyaniner opptrer i mange rød-blå nyanser (rød, lilla, blå, svart) og finnes vidt utbredt i planteriket som vannopløselige pigmenter. Fargestoffenes nyanser er avhengig av surhetsgraden (pH) i plantevevet. 

## Forekomst
Matplanter rike på antocyaniner som blåbær, bringebær, svart ris og svart soyabønner, blant mange andre som er røde, blå, lilla eller svarte. Noen av fargene på høstløv er avledet fra antocyaniner.

### Antocyaniner i planter
Antocyaniner finnes i vevet til nesten alle karplanter, men finnes imidlertid ikke i nellikordenen, hvor de erstattes av betalainer (en gruppe av røde og gule indolerivater som forekommer som vekstpigment). Antocyaniner og betalainer har aldri blitt funnet i samme plante.

Antocyaniner gir farge til blomstene til mange planter, for eksempel mange *Meconopsis*-arter og kultivarer. Antocyaniner er også funnet i mange tulipaner, som *Tulipa gesneriana, Tulipa fosteriana* og *Tulipa eichleri*.

## Bruk
Antocyaniner forekommer naturlig i mange matvarer og brukes også som fargestofftilsetning (E163) til en rekke matvarer, deriblant leskedrikker og yoghurt. Selv om det er godkjent som fargestoff for mat og drikke i EU, er antocyaniner ikke godkjent som tilsetningsstoff ettersom de ikke har blitt bekreftet som trygge når de brukes som mat- eller kosttilskuddsingredienser. Det er ingen avgjørende bevis for at antocyaniner har noen effekt på menneskelig biologi eller sykdommer.

Antocyaniner er sterke antioksidanter og det er studier som tyder på at de kan dempe oksidativt stress i menneskekroppen. Inntak av for eksempel bær rike på antocyaniner anses derfor å kunne dempe oksidativt stress som igjen er knyttet til reduksjon av kronisk betennelse. Store epidemiologiske studier som dokumenterer kostvaner over lengre tid knyttet til helse og sykdom har satt inntak av antocyaniner i sammenheng med flere positive helseeffekter. Imidlertid har slike studier begrensninger ved ikke å kunne bevise en årsakssammenheng. 

Opptaket av antocyanidiner (aglykoner uten karbohydrat) i tarmen er dårlig, de nedbrytes raskt og skilles deretter ut. De antioksidative effektene av antocyaniner på mennesker og dyr har vært gjenstand for en rekke studier og i den senere tid er også dose-responsstudier inkludert. Biologisk aktive metabolitter kan delvis forklare noen av effektene.

## Oppbygning
Antocyaniner tilhører en gruppe kjemiske forbindelser kalt flavonoider. Disse lages fenylpropanoiders fiberkjede. De kan forekomme i alle vev av høyere planter, herunder blader, stengler, røtter, blomster og frukt. Antocyaniner er avledet fra antocyanidiner ved å tilsette sukker. De er luktfrie og moderat snerpende.

### Noen antocyanidiner
*Cyanidin
*Delphinidin
*Malvidin
*Pelargonidin
*Peonidin
*Petunidin

## Historikk
I 1835 kalte den tyske farmasøyten Ludwig Clamor Marquart den kjemisk forbindelsen som gir blomster en blå farge, Anthokyan, i sin avhandling *Die Farben der Blüthen*.

## Referanser


## Litteratur
* 
* 

## Eksterne lenker
* 
* Anthocyanins FAQ, *MadSci Network*